jkorsvik/nowiki_second_scrape_merged huggingface dataset:
Willie Adler

Willie Adler (født 26. januar 1976) er den ene av to gitarister i det amerikanske bandet Lamb of God. Willie Adler er lillebroren til bandkollega Chris Adler. Willie ble med i Lamb of God da tidligere gitarist Abe Spear sluttet.
Han har også skrevet flere sangene. Noen av disse er «Black Label», «11th Hour», «Blood Junkie», «Hourglass», «Blood of the Scribe», «Beating on Death's Door», «Ashes of the Wake», og «Again We Rise».


== Biografi ==
Willie Adler er selvlært. Han er kjent for sin meget spesielle spillestil, 
med en rask og stødig høyre hånd, og eksepsjonelle og utradisjonelle 
riff, og store variasjoner innenfor hver enkelt sang han har skrevet.
Willie er nå sponset at ESP guitars, og har skiftet over fra Framus-gitarene
han brukte på "Ashes Of The Wake" til nye ESP-er på Sacrament og Wrath.


== Utstyr ==
ESP Willie Adler Signature Model
ESP Eclipse Quilt Blue W/ Gold Edging
ESP Eclipse Quilt Red W/ Gold Edging
ESP-LTD EX-400BD
Various Framus guitars (Diablo Pro, Diablo Custom)
GHS Boomer Strings 10-52
Mesa Boogie Mark IV
Mesa 4x12 Cabs
Framus 4x12 Cab (2004)
Sennheiser Wireless System
Rack Tuner and Foot Tuner
DBX Compressor


== Diskografi ==


== Se også ==
Lamb of God


== Referanser ==


== Eksterne lenker ==
(en) Offisielt nettsted 
(en) Willie Adler – kategori av bilder, video eller lyd på Commons 
(en) Willie Adler på Discogs 
(en) Willie Adler på MusicBrainz
Fylkesvei 7580

Fylkesvei 7580 går mellom Herjangen og Herjangshøgda i Narvik kommune.
Veien var en del av europavei 10 fram til den nye veien mellom Herjangshøgda og Bogen ble åpnet rundt 2000.
Frem til 2019 hadde veien betegnelsen fylkesvei 767.


== Kommuner og knutepunkter ==

 NarvikHerjangen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7580
(no) Statens vegvesen – trafikkmeldinger
University of Toledo

University of Toledo  er et delstatseid, forskningsbasert universitet i Toledo i delstaten Ohio, USA. Det ble opprettet i 1872 med tilbud kun innen tegning og arkitektur. Siden fikk det egne fakulteter for ingeniørfag, jus, medisin, med mer.
Fortsatt er kunstfag viktig, med Toledo Museum of Art like ved campus. I tillegg hører University of Toledo Medical Center (UTMC) til universitetet siden 2006, det var tidligere selvstendig under navnet Medical University of Ohio.
Et viktig forskningssenter er Wright Center for Photovoltaics Innovation and Commercialization (PVIC), hvor det forskes på miljøvennlig elektrisitetsproduksjon.
Ved universitetet var det 19 374 studenter og 1 145 vitenskapelig ansatte i 2006, og samme året var skolepengene US$ 7 927 for studenter folkeregistrert i Ohio. Studiene gis opp til doktorgradsnivå.


== Eksterne lenker ==
(en) Offisielt nettsted 
(en) University of Toledo – kategori av bilder, video eller lyd på Commons 
U Toledo – Lake Erie Research Center
Millennium Falcon

Millennium Falcon er et fiktivt romskip i Star Wars-filmene, styrt av smugleren Han Solo og hans wookiee styrmann Chewbacca. 
Skipet er med i alle de tre originale filmene, Star Wars Episode IV: Et nytt håp, Star Wars Episode V: Imperiet slår tilbake og Star Wars Episode VI: Jediridderen vender tilbake. I tillegg har den en kort gjesteopptreden i Star Wars Episode III: Sithene tar hevn.  Skipet er også med i de nyeste filmene i serien: The Force Awakens (2015), The Last Jedi (2017), Solo: A Star Wars Story (2018), og The Rise of Skywalker (2019). «Falken» opptrer også i flere spin-offs av Star Wars, både i bøker, tegneserier og spill. James Luceno's roman Millennium Falcon fokuserer på det navngitte skipet. Det opptrer også i den animerte filmen fra 2014: The Lego Movie i Lego-form.
I Et nytt håp skryter Han Solo av at skipet kan gjøre unna et Kessel Run (en kjent smuglerrute) på mindre enn tolv parsec, fordi han kan navigere så nære sorte hull at avstanden blir kortere.


== Referanser ==


== Eksterne lenker ==
(en) Star wars: Episode IV på Internet Movie Database
University of Utah

University of Utah er et delstatseid universitet i Salt Lake City i delstaten Utah, USA. Det er et flaggskipuniversitet som ble opprettet i 1850 av Brigham Young. Etter bare to år måtte skolen stenge og gjenoppstod med uavhengige eiere. Dagens navn fikk det i 1894, og er et av ti universiteter som utgjør Utah System of Higher Education.
universitetet var en av de fire opprinnelige nodene i Arpanet, og IT-fag har vært et avansert forskningsfelt ved University of Utah. IT-forskningen er forbundet med noen av landets ledende institusjoner og selskaper på feltet. Også forskning og studier innen økonomi og medisin holder høyt nivå. Studiene innen genetikk nyter godt av forskernes adgang til slektsarkivet til mormonerne i byen.
Ved universitetet var det 28 619 studenter og 1 758 vitenskapelig ansatte i 2006, og samme året var skolepengene US$ 4 663 for studenter folkeregistrert i Utah. Studiene gis opp til doktorgradsnivå.


== Referanser ==


== Eksterne lenker ==
(en) Offisielt nettsted 
(en) University of Utah – kategori av bilder, video eller lyd på Commons
Fylkesvei 6798

Fylkesvei 6798 (Fv6798) går mellom Stjørdalshalsen og Mælen bru i Stjørdal kommune. Veien er 3,9 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 32 (Nord-Trøndelag).


== Kommuner og knutepunkter ==

 Stjørdal


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6798
(no) Statens vegvesen – trafikkmeldinger
Fylkesvei 6800

Fylkesvei 6800 (Fv6800) går mellom Fosslia og Resveet i Stjørdal kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 33 (Nord-Trøndelag).


== Kommuner og knutepunkter ==

 StjørdalStokkanvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6800
(no) Statens vegvesen – trafikkmeldinger
Fylkesvei 6780

Fylkesvei 6780 (Fv6780) går mellom Sona og Romkleiva i Stjørdal kommune.
Før Trøndelag fylke ble opprettet 1. januar 2018 hadde veien betegnelsen fylkesvei 20 (Nord-Trøndelag).


== Kommuner og knutepunkter ==

 StjørdalSunndalsvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6780
(no) Statens vegvesen – trafikkmeldinger
Eldbjørg Hemsing

Eldbjørg Hemsing (født 16. februar 1990 i Nord-Aurdal) er en norsk fiolinist.
Hemsing startet som femåring å spille fiolin, og som seksåring opptrådte hun og søsteren Ragnhild Hemsing for blant andre kongefamilien i Nasjonalteateret i Oslo. Debuten som orkestersolist kom i 2001, da hun opptrådte med Bergen filharmoniske orkester, Trondheim Symfoniorkester og Ashland Symphony Orchestra. Hun har senere opptrådt med en lang rekke orkestre.
I 2005 vant hun førstepris i den tsjekkiske Kocian internasjonale fiolinkonkurranse, og samme år vant hun også Sparre Olsen-konkurransen.
Hemsing er elev hos Stephan Barratt-Due, og tar timer hos Boris Kuschnir i Wien.
Hemsing spiller også bratsj og hardingfele. Hun og søsteren Ragnhild opptrer sammen som Hemsing-søstrene, og deltok sammen i NRKs Kjempesjansen 2006 der de bare ble slått av Alexander Rybak. Sammen fikk de Arve Tellefsens Musikerpris i 2012.
I 2008 vant Eldbjørg Hemsing Virtuos, og ble norsk deltager i Eurovision Young Musicians, hvor hun vant publikumsprisen og fikk 3. pris av juryen. I 2018 skrev den kinesiske komponisten Tan Dun stykket Fire Ritual til henne. Hun ga ut stykket på album året etter og ble for det nominert til Spellemannprisen 2019 i klassen klassisk. NRKs anmelder ga Hemsings innspilling av Edvard Griegs fiolinsonater terningkast 6. Sammen med pianisten Simon Trpčeski vant hun Spellemannprisen 2020 i klassen klassisk for albumet Grieg: The Violin Sonatas.Hemsing spiller på en fiolin bygd av Domenico Montagnana i 1735, stilt til rådighet for henne av Anders Sveaas' Allmennyttige Fond.


== Diskografi ==
Borgström & Shostakovich: Violin Concertos (BIS, 2018) med Wiener Symphoniker og Olari Elts
Dvořák & Suk: Works for Violin & Orchestra (BIS, 2018) med Antwerp Symphony Orchestra og Alan Buribayev
Tan Dun – Fire Ritual violin concertos (BIS, 2019) med Oslo-filharmonien
Grieg: The Violin Sonatas sammen med Simon Trpčeski på klaver (BIS, 2019).


== Referanser ==


== Eksterne lenker ==
(en) Offisielt nettsted 
(en) Eldbjørg Hemsing på Internet Movie Database 
(no) NRK: Hemsing direkte fra Wien
Fylkesvei 6792

Fylkesvei 6792 (Fv6792) går mellom Leirfall og Moen i Stjørdal kommune. Veien er 11,5 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 28 (Nord-Trøndelag).


== Kommuner og knutepunkter ==

 StjørdalForradalsvegen 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6792
(no) Statens vegvesen – trafikkmeldinger
Terrorangrepet i Ampara 9. mai 2008

Terrorangrepet i Ampara 9. mai 2008 skjedde da en bombe gikk av på en restaurant i byen i Ampara, som ligger ca. 350 km øst for Colombo, Sri Lanka.


== Bakgrunn ==
Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70 000 mennesker.Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.Den srilankiske hæren har i tiden før dette terrorangrepet drevet med flere militære offensiver nord i landet hvor Tamiltigrene er sterkest. Tidligere i uka ble nesten 60 opprørere drept i løpet av to dager med kamper. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.


== Angrepet ==
En bombe gikk av på en restaurant i Ampara ved navn «City Cafe and Bake House». Målet for angrepet var uklart, men konvoien til en minister i området passerte forbi restauranten noen minutter før eksplosjonen.


=== Skader ===
11 sivile ble drept og mere enn 20 såret i angrepet. Al Jazeera meldte om så mange som 29 skadde. Ni av de drepte var kvinner.


== Ansvar ==
Ingen tok på seg ansvaret, men regjeringen anklaget Tamiltigrene for å stå bak, med bakgrunn i tidligere angrep av samme karakter.


== Referanser ==
Domenico Montagnana

Domenico Montagnana (født 1686, død 1750) var en italiensk instrumentmaker som er anerkjent som en av de beste fiolin- og cello-byggere i sin tid.
Montagnana-instrumenter, spesielt hans celli, er svært ettertraktete instrumenter både blant orkestre og solister, og prisene kan nå flere millioner dollar på auksjoner.


== Biografi ==
Montagnana ble født i Lendinara i Italia i 1685, og startet med bygging av strykeinstrumenter i Venezia i 1701. Alt i 1711 drev han her sitt eget instrumentverksted i Calle degli Stagneri i byen. I 1730 utviklet han sitt særegne fiolindesign, men det er først og fremst hans celli som har sikret hans ettermæle som instrumentmaker.


== Instrumenter ==
Mange av Montagnanas instrumenter er fortsatt i bruk, og blant musikerne som spiller eller har spilt instrumenter bygd av ham er Lionel Tertis, Lynn Harrell, Mischa Maisky, Truls Mørk, Alfred Wallenstein, Josef Roismann, Yo-Yo Ma, Maurice Eisenberg, Emanuel Feuermann, Daniel Saidenberg, Orlando Cole, Nathaniel Rosen, Ralph Kirshbaum og Eldbjørg Hemsing.
Kjempenes grav

Kjempenes grav (italiensk: Tomba dei giganti) er navnet arkeologer og lokalbefolkning har gitt til en type megalittgrav fra bronsealderen man finner på Sardinia i middelhavet. Til nå er det funnet 321 slike graver på øya.
Fylkesvei 6776

Fylkesvei 6776 (Fv6776) går mellom Neset og Midtbygda i Meråker kommune. Veien er 5,1 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 4 (Nord-Trøndelag).


== Kommuner og knutepunkter ==

 MeråkerSørsidveien 

Endepunkt Neset


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6776
(no) Statens vegvesen – trafikkmeldinger
5. departement

5. departement var i perioden 1814–1818 en av enhetene i den norske sentraladministrasjonen.
2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het kollegier. De fem departementene blei betegna ved tall, og 5. departement fikk ansvar for økonomisk forvaltning, offentlig industri, skogbruk og bergverk.
I og med Grunnloven av 17. mai 1814 endra regjeringsrådet betegnelse til statsrådet.
30. november samme år (ved etableringa av unionen med Sverige) blei departementsordninga endra. Det skulle da være seks departement. De fleste av 5. departements saker blei da regna som indre saker og plassert i det nye 4. departement. I det nye 5. departement samla en finans-, handels- og tollsaker.
Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet.


== Sjef for 5. departement (første ordning – økonomi) ==
Carsten Tank Anker, utnevnt 2. mars 1814, men tiltrådte aldri, da han var i London på diplomatisk oppdrag


== Sjefer for 5. departement (andre ordning – finans) ==
Johan Caspar Herman Wedel Jarlsberg, 18. november 1814 – august 1816
Christian Krohg, august – september 1816
Johan Caspar Herman Wedel Jarlsberg, oktober 1816 – oktober 1818
Jonas Collett, oktober – november 1818
Johan Caspar Herman Wedel Jarlsberg, november 1816 – tredje ordning


== Kilder ==
Håndbok for Riksarkivet (redigert av Knut Johannessen, Ole Kolsrud og Dag Mangset), ad Notam Gyldendal, Oslo 1992, side 86–88.
Det norske statsråd 1814–1945, Statsministerens kontor 1996, side 19 ff.
The Arrival of the Fimbul Winter

Arrival of the Fimbul Winter er Amon Amarths andre demo og ble utgitt i 1994. Originalen var selvprodusert og begrenset til 1000 kopier.


== Sporliste ==
«Burning Creation» – 4:48
«The Arrival of the Fimbul Winter» – 4:38
«Without Fear» – 4:42


== Eksterne lenker ==
(en) The Arrival of the Fimbul Winter på Discogs 
(en) The Arrival of the Fimbul Winter på MusicBrainz 
(en) The Arrival of the Fimbul Winter på Encyclopaedia Metallum
Fylkesvei 7814

Fylkesvei 7814 går mellom Skårvik og Haugli i Salangen kommune. Veien er 12,8 km lang.
Frem til 2019 hadde veien betegnelsen fylkesvei 155 (Troms).


== Kommuner og knutepunkter ==

 SalangenSeljeskogveien 

SeljeskogBekkebotnveien 

Bekkebotn
Kommunal vei fra Haugli til Stortindelva


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7814
(no) Statens vegvesen – trafikkmeldinger
Fylkesvei 7836

Fylkesvei 7836 går mellom Sørstraumen og Øvermoen i Sørreisa kommune. Veien er 4,2 km lang.
Frem til 2019 hadde veien betegnelsen fylkesvei 202 (Troms).


== Kommuner og knutepunkter ==

 Sørreisa


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv7836
(no) Statens vegvesen – trafikkmeldinger
6. departement

6. departement var i perioden 1814–1818 en av enhetene i den norske sentraladministrasjonen.
2. mars 1814 kunngjorde prins Christian Frederik at det skulle oppnevnes et regjeringsråd og et sentralt embetsverk. Dette skulle organiseres i fem departementer etter forbilde av det som i Danmark het kollegier. De fem departementene blei betegna ved tall. I og med Grunnloven av 17. mai 1814 endra regjeringsrådet betegnelse til statsrådet.
30. november samme år (ved etableringa av unionen med Sverige) blei departementsordninga endra. Det skulle da være seks departement. Det nye 6. departement fikk ansvaret for forsvarssaker (hær, marine, festninger) og for fyr- og losvesenet. Det blei gjerne betegna som Det militære departement. 31. mars 1815 blei dette splitta i to, et departement for landforsvaret (arméen) og et for sjøforsvaret (marinen) og fyr- og losvesenet.
Etter vedtak 17. november 1818 blei det ytterligere endringer i departementene fra 1. januar 1819. Vi fikk da departementsnavn av dagens type, altså etter saksfeltet.


== Sjef for 6. departement (forsvar) ==
Diderik Hegermann, 18. november 1814 – 31. mars 1815


== Sjefer for Armédepartementet ==
Diderik Hegermann, 31. mars 1815 – 4. mai 1816
Peter Motzfeldt, 4. mai 1816 – oktober 1818
Mathias Otto Leth Sommerhielm, oktober – ny ordning


== Sjefer for Marinedepartementet ==
Thomas Fasting, 31. mars 1815 – november 1817
Jens Schow Fabricius, november 1817 – desember 1818 (konstituert)
Thomas Fasting, desember 1818 – ny ordning


== Kilder ==
Håndbok for Riksarkivet (redigert av Knut Johannessen, Ole Kolsrud og Dag Mangset), ad Notam Gyldendal, Oslo 1992, side 86–88.
Det norske statsråd 1814–1945, Statsministerens kontor 1996, side 19 ff.
Durham-evangeliene

Durham-evangeliene (The Durham Gospels) er en angelsaksisk evangeliebok fra slutten av 600-tallet som i dag blir bevart i Durhamkatedralens katedralsbibliotek (MS A.II.17) i England. En enkel folie av dette manuskriptet er i dag ved Magdalene College ved University of Cambridge (Pepysian MS 2981).
Durham-evangeliene ble produsert ved Lindisfarne og deretter fraktet til Durham for beskyttelse da munkene flyttet til samme sted på grunn av angrep fra norske røvere og vikinger. Durham-evangeliene har blitt skrevet av den samme skriveren som også gjorde Echternach-evangeliene.
Generelt ble manuskripter produsert med liten utsmykking i klostrene på 500-tallet hvis man dømmer det som er blitt bevart fra denne tiden. Det var først på slutten av 600-tallet at klostrene hadde vokst i størrelse og rikdom til at det satte sitt preg på kirkekunsten. Den rikt dekorerte Durham-evangeliene er en tidlig bok fra Lindisfarne og den første som benyttet fletteverk og ranker i sin dekorasjon, og en dekorativ initialbokstav med tohodede slanger.
Det er et annet fragmentarisk evangeliemanuskript (MS A.II.10) i katedralsbiblioteket som noen ganger også blir referert til som «Durham-evangeliene».


== Litteratur ==
De Hamel, Christopher: A History of Illuminated Manuscripts. Boston: David R. Godine, 1986.


== Eksterne lenker ==
Hiberno-Saxon Art
HMS «Engadine» (1911)

HMS «Engadine» var et britisk moderskip for sjøfly.
Hun var et av flere sivile fartøy som ble overtatt av den britiske marinen og utstyrt med hangar for sjøfly. Hun hadde opprinnelig en kapasitet på tre fly, men etter en ombygging i 1915 ble kapasiteten økt til fire fly.
HMS «Engadine» ble operativ 13. august 1914 og tok sammen med de to andre moderskipene for sjøfly HMS «Empress» og HMS «Riviera» 25. desember samme år del i et forsøk på å bombe den tyske luftskipsbasen i Nordholz i nærheten av Cuxhaven. I alt syv sjøfly fra de tre skipene greide å ta av, men bare ett fant målet, og bombene gjorde ingen skade på basen.
Under Jyllandsslaget var hun med i admiral Beattys styrke, og klokken 15:08 31. mai1916 ble en av flyene hennes, en Short 184, sendt opp for å rekognosere som det første flyet noensinne som tok del i et sjøslag. Med et skydekke enkelte steder nede i 274 m og en sikt på mellom 1,6 og 6 km måtte flyet fly lavt og nært fienden og tiltrakk seg luftvernild. Observatøren greide å rapportere en kursendring av en av de tyske krysserne før flyet 15:45 måtte nødlande på grunn av et sprukket drivstoffrør. Piloten greide å reparere skaden, men ble tilbakekalt til HMS «Engadine».
HMS «Engadine» greide ikke å holde følge med Beattys styrke og mistet etterhvert kontakten med den og tok derfor ikke noen videre del i slaget. Men hun kom over krysseren HMS «Warrior» som var blitt hardt skadet av kanonild fra tyske skip. Hun reddet de overlevende og tok krysseren på slep i et forsøk på å få den i havn, men krysseren sank neste dag.
HMS «Engadine» tok også del i et angrep på tyske luftskiphangarer 4. mai 1916.
Hun ble tatt ut av tjeneste i november 1919 og returnert til sine sivile eiere.


== Referanser ==

Robert Gardiner, red. (2006). All the Worlds Fighting Ships 1906-1921. London: Conway Maritime Press. s. 65. ISBN 0-85177-245-5. Berhard Ireland (2005). The Illustrated Guide to Aircraft Carriers of the World. London: Hermes House. s. 24-27, 139. ISBN 1-84477-746-4.
Pravdinsk

Pravdinsk (russisk: Правдинск, tysk: Friedland in Ostpreußen, litauisk: Romuva, polsk: Frydląd) er en by i Kaliningrad oblast i Russland. Den ligger ved elva Łyna, rundt 50 km sørøst for Kaliningrad.


== Historie ==
Byen ble grunnlagt i 1312 av Den tyske orden i Preussen, ved et vadested over elva.  Under navnet Friedland («fredelig land») ble byen innlemmet i Hertugdømmet Preussen etter sekulariseringen av Den tyske orden i 1525, og ble en del av Kongeriket Preussen i 1701, og i det forente Tyskland i 1871.
14. juni 1807 vant Napoléon Bonaparte slaget ved Friedland i nærheten av byen mot en sammensatt russisk-prøyssisk hær.
Byen ble erobret av Den røde armé under andre verdenskrig, og ble sammen med resten av Østpreussen annektert av Sovjetunionen i henhold til Potsdamkonferansen i 1945, og den tyske befolkningen ble enten evakuert eller utvist. Bynavnet ble endret til Pravdinsk (etter Pravda, som betyr «sannhet» på russisk). 


== Demografi ==
Befolkningsutvikling:


== Referanser ==


== Eksterne lenker ==
(ru) Offisielt nettsted 
(en) Pravdinsk – kategori av bilder, video eller lyd på Commons 
(en) Правдинск – galleri av bilder, video eller lyd på Commons
Thor Arise

Thor Arise er Amon Amarths første demo fra 1993. Albumet skulle til å begynne med ikke ble utgitt på grunn av lav produksjonsstandard. Albumet inneholder sangen «Sabbath Bloody Sabbath» som er en coversang etter Black Sabbath. Hele albumet er også med i Amon Amarths «Viking Edition» av Versus the World.


== Sporliste ==
«Risen from the Sea» – 5:43
«Atrocious Humanity» – 5:54
«Army of Darkness» – 5:26
«Thor Arise» – 6:30
«Sabbath Bloody Sabbath» – 4:22 (Black Sabbath-cover) 4:48
Asbjørnsengjengen

Asbjørnsengjengen har eksistert siden 1960, og har hatt som uttalt mål å gjøre seg kjent med og holde i hevd Peter Christen Asbjørnsens stier og vandringsveier i Nordmarka.
Foreningen er nærmest blitt drevet som en venneklubb. Hvert år har «gjengen» markert Asbjørnsens fødselsdag og om våren har det vært foretatt vandringer i Asbjørnsens fotspor og en tilstelning i september. Av de mer kjente medlemmene var fra starten av blant andre Nordmarkseksperten Reidar Hotvedt. Med Claus Helbergs inntreden i klubben ble rammene for utfluktene utvidet til også å omfatte fjellturer. Dr. med. Johan Kofstad er p.t. klubbens formann.
Asbjørnsengjengen har i 2008, men kun som enkeltmedlemmer, gått inn i det nystartede Asbjørnsenselskapet.


== Eksterne lenker ==
Artikkelen har ingen egenskaper for offisielle lenker i WikidataPeter Christen Asbjørnsen i NRK Forfatter
Gvardejsk

Gvardejsk (russisk: Гварде́йск, tysk: Tapiau, litauisk: Tepliava, polsk: Tapiawa) er en by i Kaliningrad oblast i Russland. Den ligger ved elva Pregolja, rundt 40 km øst for Kaliningrad.


== Historie ==
Stedet ble første gang nevnt i 1255 som et fort tilhørende gammelprøyssere. Den tyske orden bygget en borg der i 1283–90, og ordenens arkiver ble oppbevart i borgen fra 1469–1722. Tapiau ble en del av Hertugdømmet Preussen i 1525 og Kongeriket Preussen i 1701. Den lå under provinsen Østpreussen. Tapiau ble en del av Tyskland gjennom Tysklands samling i 1871.
I motsetning til mange andre byher i området slapp Tapiau stort sett uskadet unna andre verdenskrig. Etter krigens slutt i 1945 ble den annektert av Sovjetunionen og navnet ble endret til Gvardejsk i 1946. Den tyske befolkningen ble enten evakuert eller utvist og erstattet med russere.


== Demografi ==
Befolkningsutvikling:


== Referanser ==


== Eksterne lenker ==
(en) Gvardeisk – kategori av bilder, video eller lyd på Commons 
(en) Гвардейск – galleri av bilder, video eller lyd på Commons
Nový Most

Nový Most (Den Nye Bro) er en bro som går over Donau i Slovakias hovedstad, Bratislava. Broen ble bygget i årene 1967-1972, etter et arkitektonisk utkast fra A. Tesar, J. Lacko og I. Slamén. Nový Most er det 26. og laveste medlemmet i organisasjonen World Federation of Great Towers. Den er også den eneste broen som er medlem i WFGT.
Broen har en hovedspennvidde på 303 meter, og er en stålkonstruksjon båret av stålwire. Den totale lengde på broen er 430,8 meter, bredden 21 meter, og vekten 7.537 tonn. Broen har et 80 meter høyt tårn, der det ligger en restaurant. Tårnet har gitt broen kallenavnet "UFO-broen".


== Referanser ==